Աղաթթու

Աղաթթու կամ HCl, քլորաջրածնի լուծույթը ջրում, ուժեղ, միահիմն թթու:

 Ընդհանուր բնութագիր 
Քլորաջրածինը շատ լավ լուծվում է ջրում, նորմալ պայմաններում 1 ծավալ ջրում լուծվում է 500 ծավալ քլորաջրածին և լուծվելիս ստացվում է առավելագույնս 40 %-անոց աղաթթու, որի խտությունը p=1,19 գ/մլ։ Խիտ աղաթթուն խոնավ օդում ծխում է, քանի որ քլորաջրածինը ցնդում է ու անոթի բերանի մոտ ջրի գոլորշիների հետ աղաթթվի մանրագույն կաթիլներ է առաջացնում։


 Քիմիական հատկություններ 
Աղաթթուն օժտված է թթուներին բնորոշ բոլոր քիմիական հատկություններով.
 Փոխազդում է ջրածնից ձախ բոլոր մետաղների հետ.

Zn+2HCl=ZnCl2+H2↑

Fe+2HCl=FeCl2+H2↑

 Փոխազդում է մյուս այլ մետաղների հետ․

 Փոխազդում է հիմնային և ամֆոտեր օքսիդների հետ.

CuO+2HCl=CuCl2+H2O

 Փոխազդում է լուծելի և անլուծելի հիմքերի հետ.

Cu(OH)2+2HCl=CuCl2+2H2O

 Փոխազդում է աղերի հետ.

CaCO3+2HCl=CaCl2+H2O+CO2↑

 AgNO3-ի հետ փոխազդելիս առաջացնում է AgCl լոռանման սպիտակ նստվածք, որը չի լուծվում ոչ ջրում, ոչ թթուներում.

HCl+AgNO3=AgCl+HNO3

Ag+</tt>+Cl-</tt>=AgCl

այս ռեակցիան Cl-</tt>-ի որակական ռեակցիան է, բացի AgCl և PbCl2-ից մնացած քլորիդները ջրում լուծելի են։

 Փոխազդում է նաև կալիումի պերմանգանատի հետ.

 Աղաթթուն դրսևորում է վերականգնիչ հատկություն ուժեղ օքսիդիչների հետ.

4HCl+MnO2=MnCl2+Cl2↑+2H2O

6HCl+KClO3=KCl+3Cl2↑+3H2

 Աղաթթվի աղերը 
100px|մինի
KClO3-ի բաղադրությունը պարզաբանել է ֆրանսիացի գիտնական Բերթոլեն (ի պատիվ իրեն կոչվում է բերթոլետյան աղ), այն հալվում է 334°С-ում։ Նա քլորի ամենակարևոր և տարածված թթվածնավոր աղն է։ Այն անգույն ջրում լավ լուծվող նյութ է։

2KClO3→ (t,MnO2)2KCl+3O2↑
առանց կատալիզատորի- 4KClO3=3KClO4+KCl

Երբ քլորը փոխազդում է Ca(OH)2-ի հետ, առաջացնում է քլորակիր կամ սպիտակեցնող կիր՝ քլորի հոտով փխրուն սպիտակ փոշի, ուժեղ օքսիդիչ, օգտագործվում է բամբակյա գործվածքների, թղթի սպիտակեցման համար, ինչպես նաև կանխարգելիչ միջոց է զանազան վարակիչ բակտերիաների հնարավոր տարածման դեմ.

2Cl2+2Ca(OH)2=Ca(ClO)2+CaCl2+2H2O

 Տես նաև 
 Պարբերական աղյուսակ
 Հալոգեններ
 Քլոր

 Ծանոթագրություններ 

Կատեգորիա:Քլորի միացություններ
Կատեգորիա:Սննդային հավելումներ
Կատեգորիա:Հալոգենաջրածիններ
Կատեգորիա:Անօրգանական թթուներ
Կատեգորիա:Քլորիդներ